Komisjoni määrus (EÜ) nr 2883/94,

28. november 1994,

millega kehtestatakse nõukogu määruse (EMÜ) nr 1601/92 artiklites 2, 3, 4 ja 5 sätestatud erimeetmetega reguleeritav Kanaari saartele põllumajandustoode tarnimise prognoositav tarnebilanss

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuni 1992. aasta määrust (EMÜ) nr 1601/92 Kanaari saarte heaks teatavate põllumajandustoodete suhtes kohaldatavate erimeetmete kohta, [1] muudetud komisjoni määrusega (EÜ) nr 1974/94, [2] eriti selle artiklit 2, artikli 3 lõiget 4, artikli 4 lõiget 4 ja artikli 5 lõiget 2,

ning arvestades, et:

määruse (EMÜ) nr 1601/92 alusel kehtestatud meetmed, mis on kavandatud Kanaari saarte põllumajandustoodetega varustamise geograafilisest asendist tingitud raskuste leevendamiseks, koosnevad importtollimaksudest vabastamisest (tollimaksud ja põllumajandusmaksud) ning toetuste andmisest, et soodustada põllumajandustoodete ühendusest väljavedu; kõnealune kord hõlmab ka tõupuhaste aretusloomade tarnimise toetusi, et arendada saarte tootmispotentsiaali;

vastavalt määruse (EMÜ) nr 1601/92 artiklile 2 reguleeritakse kõnealuse korra alusel vajadust eespool mainitud määruse lisas loetletud toodete järele, mis on mõeldud Kanaari saartel vahetult inimtoiduks tarbimiseks ning töötlemiseks ja pakendamiseks; kõnealuseid vajadusi hinnatakse igal aastal prognoositava tarnebilansi alusel, mille võib aasta jooksul saarte vajaduste muutumist arvesse võttes üle vaadata; töötleva ja pakenditööstuse vajaduste hindamiseks võib kohalikule turule viidavate või tavapärasel viisil ülejäänud ühendusse veetavate toodete osas koostada eraldi prognoositava tarnebilansi;

selguse ja arusaadavuse ning hindamismeetodi ühtlustamise huvides tuleks eri turusektorite põllumajandustooteid hõlmav prognoositav tarnebilanss esitada ühtse dokumendina; peale selle, arvesse võttes töötleva ja pakenditööstuse erivajadusi, tuleks nende toimingute jaoks vajaduse korral koostada eraldi tarnebilanss;

tarnebilansi hõlpsamaks haldamiseks tuleks lubada teatavat paindlikkust tarnebilansis kindlaksmääratud koguste jaotamisel teatavate rubriikide vahel ning vastavalt otsetarbimiseks kindlaksmääratud ning töötlemiseks või pakendamiseks mõeldud osade vahel;

enne Kanaari saarte heaks tarnete erikorra kohaldamisele antud hinnangu tulemuste avaldamist on alates 1. juulist 1994 enamiku toodete kohta koostatud prognoositavad tarnebilansid mitmel juhul ajutised;

selguse huvides tuleks koos komisjoni 16. novembri 1994. aasta määruse (EÜ) nr 2790/94, millega nähakse ette erimeetmete kohaldamise üksikasjalikud ühiseeskirjad Kanaari saarte varustamiseks teatavate põllumajandustoodetega, [3] mis on komisjoni määruse (EMÜ) nr 1695/92 [4] uuendatud tekst, viimati muudetud määrusega (EMÜ) nr 2596/93, [5] jõustumisega 1. detsembril 1994, asjaomaste toodete kohta koostada prognoositav tarnebilanss, mis kataks 12 kuu pikkuse ajavahemiku 1. juulist 1994 kuni 30. juunini 1995 ning sisaldaks vajaduse korral varasemaid osalisi prognoositavaid tarnebilansse; tuleks meenutada, et alates 1. detsembrist 1994 realiseeritakse nii importtollimaksudest vabastamise kui ka toetuste andmisega seotud eelised vastavalt määruses (EMÜ) nr 1695/92 ettenähtud eeskirjadele;

tuleks ühtlasi meenutada, et suhkru-, veini- ja humalasektori praegused prognoositavad tarnebilansid on koostatud täieks 12 kuuks vastavalt määrustele (EÜ) nr 1443/94, [6] (EÜ) nr 1742/94 [7] ja (EÜ) nr 1818/94; [8] neid ei ole ajavahemiku 1. juulist — 30. juunini 1995 ulatuses käesolevasse määrusesse tarvis lülitada;

pädevate asutuste käsutuses olevate, tarnekorra nõuetekohast toimimist tagavate vahendite tugevdamiseks tuleks kehtestada ühe sertifikaadi kohta ettenähtud maksimaalne kogus, et vajaduse korral ära hoida tõsiste häirete tekkimise oht Kanaari saarte turul või tõkestada spekulatiivse tegevuse kujunemine, mis kahjustab tarnekorra tõrgeteta toimimist; seetõttu on vaja muuta määrust (EÜ) nr 2790/94;

käesoleva määruse sätted peaksid jõustuma pärast nende avaldamist määruse (EÜ) nr 2790/94 jõustumise kuupäeval;

käesoleva määrusega ettenähtud meetmed on kooskõlas asjaomaste korralduskomiteede arvamusega,

ON VASTU VÕTNUD KÄESOLEVA MÄÄRUSE:

Artikkel 1

Nõukogu määruse (EMÜ) nr 1601/92 artiklite 2, 3, 4 ja 5 kohaldamisel esitatakse lisades nende prognoositavale tarnebilansile vastavad kogused, mille puhul vastavalt vajadusele kehtivad importtollimaksudest vabastamisega seotud eelised kolmandatest riikidest sisseveetavate toodete puhul, või ühenduse toetused ühenduse turult pärit toodete puhul. Juhul kui prognoositavas tarnebilansis on konkreetse toote suhtes kindlaks määratud eraldi kogused vastavalt otsetarbimiseks ning töötlemiseks ja/või pakendamiseks, siis võib nende toimingutega seotud jaotamist korrigeerida 20 % ulatuses kõnealuse toote kohta kindlaksmääratud üldkogusest.

Artikkel 2

Määrusele (EÜ) nr 2790/94 lisatakse artikkel 8a:

"Artikkel 8a

Kuivõrd on tingimata vaja ära hoida häired Kanaari saarte turul või tarnekorra tõrgeteta toimimist kahjustav spekulatiivne tegevus, siis määravad pädevad asutused kindlaks ühe sertifikaadi kohta ettenähtud maksimaalse koguse.

Pädevad asutused teatavad viivitamata komisjonile käesoleva artikli kohaldamise juhtudest."

Artikkel 3

Käesolev määrus jõustub 1. detsembril 1994.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 28. november 1994

Komisjoni nimel

komisjoni liige

René Steichen

[1] EÜT L 173, 27.6.1992, lk 13.

[2] EÜT L 180, 23.7.1994, lk 26.

[3] EÜT L 296, 17.11.1994, lk 23.

[4] EÜT L 179, 1.7.1992, lk 1.

[5] EÜT L 238, 23.9.1993, lk 24.

[6] EÜT L 157, 24.6.1994, lk 4.

[7] EÜT L 182, 16.7.1994, lk 19.

[8] EÜT L 190, 26.7.1994, lk 3.

--------------------------------------------------

LISA

PROGNOOSITAVAD TARNEBILANSID

KANAARI SAARTE TARNEBILANSS AJAVAHEMIKUKS 1. JUULIST 1994 [1] KUNI 30. JUUNINI 1995

I LISA

Elusveised ja veiseliha

CN-kood | Kauba nimetus | Arv või kogus (tonnides) |

01021000 | Tõupuhtad aretusveised | 4300 |

ex010290 | Nuumveised | 8000 |

0201 | Värske või jahutatud veiseliha | 11000 |

0202 | Külmutatud veiseliha | 29000 |

160250 | Muud tooted või konservid veiselihast, veiseliharupsist või veiseverest | 2500 |

CN-kood | Kauba nimetus | Arv või kogus (tonnides) |

01031000 | Tõupuhtad aretussead: | |

| —isasloomad | 160 |

| —emasloomad | 2500 |

ex0203 | Värske või jahutatud kodusealiha | — |

ex0203 | Külmutatud kodusealiha | 19000 |

160100 | Vorstid ja muud samalaadsed tooted lihast, rupsist või verest; toiduvalmistised nende toodete baasil | 12000 |

16022090 | Muud tooted või konservid loomamaksast, v.a hane- ja pardimaksast | 600 |

| Muud tooted või konservid kodusealihast või kodusealiharupsist või verest | |

16024110 | Singid ja jaotustükid | 4000 |

16024210 | Abaosa ja jaotustükid | 3000 |

160249 | Muud, sh segud | 4000 |

CN-kood | Kauba nimetus | Arv või kogus (tonnides) |

01051100 | Tõutibud | 525000 |

04070019 | Haudemunad | 500000 |

ex01060010 | Tõuküülikud: | |

| —tõupuhtad ja aretuskari | 600 |

| —paljunduskari | 1000 |

ex0207 | Külmutatud linnuliha ja toidukõlblik rups, tariifirubriigis 01.05, v.a CN-koodi 020723 alla kuuluvad tooted | 37000 |

ex0408 | Kooreta linnumunad ja kuivatatud rebud suhkru- või muu magusainelisandiga või ilma, inimtoiduks kõlblik | 400 |

160231 | Muud kalkunilihast või kalkunirupsist valmistatud tooted ja konservid | — |

| | (tonnides) |

CN-kood | Kauba nimetus | Kogus |

0401 | Piim ja rõõsk koor, kondenseerimata, suhkru- jm magusainelisandita | 90000 |

0402 | Piim ja rõõsk koor, kondenseeritud või suhkru- vm magusainelisandiga | 25000 |

040500 | Või jm piimarasvad ja piimarasvavõided | 3500 |

0406 | Juustud | 11500 |

040630 | |

04069023 | |

04069025 | |

04069027 | |

04069076 | |

04069078 | |

04069079 | |

04069081 | |

04069086 | | 2000 |

04069087 | |

04069088 | |

19019090 | Rasvata piimavalmistised | 7000 |

21069091 | Piimarasvata piimavalmistised lastele | 200 |

| | (tonnides) |

CN-kood | Kauba nimetus | Kogus |

07011000 | Seemnekartulid | 12000 |

VI LISA

TERAVILI

| | (tonnides) |

CN-kood | Kauba nimetus | Kogus |

1001 | Pehme nisu | 155000 |

100110 | Kõva nisu | — |

1003 | Oder | 20000 |

1004 | Kaer | 1200 |

1005 | Mais | 180000 |

11031150 | Kõva nisu — tangud ja jahu | 4300 |

110313 | Maisijahu — tangud ja jahu | 5000 |

110319 | Muu — tangud ja jahu | — |

110321110329 | Graanulid | — |

1107 | Linnased | 16500 |

| | (tonnides) |

CN-kood | Kauba nimetus | Kogus |

100630 | Kroovitud riis | 12000 |

100640 | Purustatud riis | 2000 |

VIII LISA

Taimeõlid (v.a oliiviõli)

| | (tonnides) |

CN-kood | Kauba nimetus | Kogus |

1507-1516 (v.a 1509 ja 1510) | Taimeõlid (v.a oliiviõli) | 35000 |

| | (tonnides) |

CN-kood | Kauba nimetus | Kogus |

15091090100 | Neitsioliiviõli kontaktpakendis täitekogusega 5 liitrit või vähem | 400 |

15091090900 | Neitsioliiviõli kontaktpakendis täitekogusega üle 5 liitri | 400 |

15099000100 | Oliiviõli (Riviera) kontaktpakendis täitekogusega 5 liitrit või vähem | 7467 |

15099000900 | Oliiviõli (Riviera) kontaktpakendis täitekogusega üle 5 liitri | 1000 |

15100090100 | Pressjääkoliiviõli kontaktpakendis täitekogusega 5 liitrit või vähem | 233 |

15100090900 | Pressjääkoliiviõli kontaktpakendis täitekogusega üle 5 liitri | 100 |

| | (tonnides) |

CN-kood | Kauba nimetus | Kogus |

ex1702, v.a tooted, mis kuuluvad CN-koodide 17023010, 17024010, 17026010 ja 17029030 alla | Glükoos | 1800 |

XI LISA

Töödeldud puu- ja köögiviljad

| | (tonnides) |

CN-kood | Kauba nimetus | Kogus |

200799 | Valmistised, v.a homogeniseeritud valmistised, mis sisaldavad puuvilju, v. a tsitrusvilju | 3000 |

| Puuviljad, pähklid jm söödavad taimeosad, muul viisil toiduks valmistatud või konserveeritud, mujal kirjeldamata või lisamata, suhkru-, muu magusaine- või piirituselisandiga või ilma | |

200820 | —ananassid | 2400 |

200830 | —tsitrusviljad | 500 |

200840 | —pirnid | 1600 |

200850 | —aprikoosid | 220 |

200870 | —virsikud | 7600 |

200880 | —maasikad | 120 |

| —muud, k.a segud, v.a alamrubriiki 200819 kuuluvad | |

200892 | —segud | 1650 |

200899 | —muud, v.a palmisäsi ja segud | 650 |

[1] Alates 1. novembrist 1994 seoses toodetega, mis kuuluvad tariifirubriiki 1509.

--------------------------------------------------